Дзяржаўная ўстанова адукацыі

“Парэцкі дзіцячы сад – сярэдняя школа”

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

“ВЫКАРЫСТАННЕ МЕТАДАЎ І ПРЫЁМАЎ ПРАБЛЕМНАГА НАВУЧАННЯ ЯК СРОДАК РАЗВІЦЦЯ ПАЗНАВАЎЧАГА ІНТАРЭСУ ВУЧНЯЎ НА ЎРОКАХ ГІСТОРЫІ Ў 5-9 КЛАСАХ ”

Мацвееў Дзмітрый Леанідавіч,

настаўнік гісторыі і грамадазнаўства

8(029)3406291

e-mail:matveev19880205@gmail.com

***1. Інфармацыйны блок***

**1.1. Назва тэмы вопыту**

Выкарыстанне метадаў і прыёмаў праблемнага навучання як сродак развіцця пазнаваўчага інтарэсу вучняў на ўроках гісторыі ў 5-9 класах.

**1.2.Актуальнасць вопыту**

Сучаснаму грамадству патрэбны адукаваныя, духоўныя, прадпрымальныя людзі, якія могуць самастойна прымаць адказныя рашэнні ў сітуацыі выбару, прагназуючы іх магчымыя вынікі, людзі, здольныя да супрацоўніцтва, якія валодаюць мабільнасцю і развітым паччуццём адказнасці. Зыходзячы з гэтага, галоўная задача агульнаадукацыйнай школы - сфарміраваць цэласную сістэму ўніверсальных ведаў, уменняў і навыкаў.

Актуальнасць прадстаўленага мною вопыту абумоўлена педагагічнай значымасцю праблемных метадаў і прыёмаў навучання, а таксама неабходнасцю ўсебаковага вывучэння і прымянення іх на ўроках гісторыі з мэтай актывізацыі пазнаваўчай дзейнасці навучэнцаў і павышэння якасці ведаў.

У сваёй педагагічнай практыцы я сутыкнуўся з праблемай актывізацыі пазнаваўчага інтарэсу вучняў і прыйшоў да высновы, што адным са шляхоў павышэння пазнаваўчай дзейнасці вучняў з’яўляецца выкарыстанне і прымяненне на ўроках гісторыі прыёмаў і метадаў праблемнага навучання.

Пад кіраўніцтвам настаўніка ствараюцца праблемныя сітуацыі, арганізоўваецца актыўная самастойная дзейнасць навучэнцаў па вырашэнні гэтых сітуацый, у выніку чаго фарміруецца вучэбна-пазнавальная кампетэнцыя, развіваецца творчы патэнцыял.

**1.3. Мэта вопыту**

Фарміраванне пазнаваўчага інтарэсу ў вучняў сродкамі выкарыстання метадаў і прыёмаў праблемнага навучання на ўроках гісторыі ў 5-9 класах.

**1.4. Задачы вопыту**

1. Вывучыць метадычную літаратуру па тэме педагагічнага вопыту.

2. Раскрыць сутнасць метадаў і прыёмаў праблемнага навучання як сродку развіцця пазнаваўчага інтарэсу вучняў на ўроках гісторыі

3. Вывучыць эфектыўны педагагічны вопыт па дадзенай тэме.

4.Прааналізаваць выніковасць работы і вызначыць эфектыўнасць выкарыстання метадаў і прыёмаў праблемнага навучання.

5. Спрыяць выхаванню ў вучняў каштоўнасных адносін да гісторыі і нацыянальнай культуры беларускага народа.

**1.5. Працягласць работы над вопытам**

1 этап – пачатковы – 2015-2016 гг. вывучэнне метадычнай літаратуры, перадавога вопыту настаўнікаў па дадзенай тэме.

2 этап – асноўны – 2016-2017 гг. апрабацыя прыёмаў і метадаў праблемнага навучання.

3 этап – заключны – 2017-2018 гг. аналіз работы па тэме, выступленне на раённым метадычным аб’яднанні.

***2. Апісанне тэхналогіі вопыту***

**2.1. Вядучая ідэя вопыту**

У практыцы навучання назіраецца дысананс паміж зніжэннем матывацыі дзяцей да навучання і патрабаваннямі сучаснага грамадства да павышэння якасці адукацыі. Дадзеная праблема дазваляе сфармуляваць наступную задачу: як пабудаваць работу на вучэбным занятку, каб падтрымаць пазнаваўчы інтарэс і павысіць творчую актыўнасць навучэнцаў, зрабіць заняткі больш эфектыўнымі? З мэтай рашэння вышэй абазначанага пытання вызначана вядучая ідэя маёй педагагічнай дзейнасці – выкарыстанне метадаў і прыёмаў праблемнага навучання як сродку павышэння якасці навучання, развіцця пазнаваўчай актыўнасці і творчых здольнасцей навучэнцаў.

Менавіта выкарыстанне на розных этапах урока метадаў і прыёмаў праблемнага навучання як сродку актывізацыі пазнаваўчай дзейнасці вучняў, змяшчаць штосьці такое, што выклікае здзіўленне і захапленне ў вучняў, тое, што яны запомняць, калі іншае забудуць: цікавы факт, нечаканае адкрыццё, прыгожы дослед, нестандартны падыход да ўжо вядомага.

**2.2. Апісанне сутнасці вопыту.**

Асвятленню праблемы актывізацыі і развіццю пазнаваўчага інтарэсу на ўроках гісторыі праз розныя прыёмы і метады ўдзяляецца вялікая ўвага сучаснымі навукоўцамі ў галіне гістарычнай педагогікі настаўнікамі- метадыстамі.

У вопыце я абапіраюся на працы навукоўцаў і метадыстаў С.В. Панова, А.А. Карзюка, В.В. Варганава, Г.М. Руціч, В.В. Забельнікава, В.В.Краўчанка, С.М. Герасімовіч. Яны лічаць, што вырашаючы праблему, навучэнцы вучацца разважаць, шукаць заканамернасці, пераконваюцца ў неабходнасці новых ведаў, якія набудуць на наступным занятку. Гэта адзін з самых важных матываў ў развіцці пазнаваўчага інтарэсу навучэнцаў. Менавіта прымяненне метадаў і прыёмаў праблемнага навучання дазваляе павысіць пазнавальную цікавасць да вучэбнага прадмета. Нават праца у слабых вучняў працякае больш прадуктыўна.

З педагагічнага погляду, праблемнае навучанне дае магчымасць сістэматычна ўключыцца ў працэс рашэння праблем, пабудаваных на змесце праграмнага вучэбнага матэрыялу. Аснову такога навучання складаюць праблемныя сітуацыі, якія ствараюцца настаўнікам шляхам пастаноўкі праблемных пытанняў.

Паколькі паказчыкам праблемнасці ўрока з’яўляецца наяўнасць у яго структуры этапаў пошукавай дзейнасці, то натуральна, што яны і ўяўляюць унутраную частку структуры праблемнага ўрока:

узнікненне праблемнай сітуацыі і пастаноўка праблемы;

вылучэнне здагадак і абгрунтаванне гіпотэзы; доказ гіпотэзы;

праверка правільнасці рашэння праблемы.

Структура праблемнага ўрока, якая ўяўляе сабою спалучэнне знешніх і ўнутраных элементаў працэсу навучання, стварае магчымасць кіравання самастойнай навучальнай дзейнасцю вучняў [1, с. 13].

Праблемнасць у навучанні можна стварыць і тады, калі матэрыял падаецца настаўнікам, але вучню прапануецца вусна або пісьмова расчляніць яго на сэнсавыя часткі, гэта значыць, скласці план выказвання ці тэзісы. Выключна важнай функцыяй праблемнага навучання з’яўляецца павышэнне выхаваўчай ролі вучэбных заняткаў. Актывізацыя пазнавальнай дзейнасці вучняў дае магчымасць ім самастойна і глыбока авалодваць ведамі, што стварае аснову для фарміравання ідэйных поглядаў, маральна-этычных паняццяў. Пры такой умове адбываецца працэс не толькі набыцця і паглыблення ведаў, але і больш інтэнсіўнага фарміравання асобы, бо кожны вучань ставіцца ў такой сітуацыі, калі патрэбна выбраць адну з магчымых пазіцый і аргументаваць яе [3, с. 49].

У працэсе праблемнага аналізу выхоўваецца творчая самастойнасць вучняў. Яны вучацца асэнсоўваць, аргументаваць свае чытацкія ўражанні, абараняць выказаную думку. Сітуацыя цяжкасцей і перашкод, якая ствараецца на ўроку, выклікае цікавасць да гістарычнай падзеі, імкненне ўзбагаціць свае веды больш глыбока, асэнсаваць той ці іншы матэрыял.

Выкарыстоўваю праблемнае навучанне на розных этапах урока. Так, на арганізацыйна – матывацыйным этапе прапаноўваю праблемную сітуацыю, якая рашаецца толькі апорай на жыццёвы вопыт вучняў і ўлічвае іх кемлівасць. Напрыклад, у 6 класе на ўроку гісторыі Беларусі па тэме “Змены ў новым каменным веку на беларускіх землях” я прапаную адказаць на наступнае пытанне: Якія заняткі людзей былі галоўнымі ў гэты час? [7, с. 51].

На аперацыйна –пазнавальным этапе звяртаюся разам з навучэнцамі да прыёма праблемнага пераасэнсавання, менавіта параўноўваем два тыпы гаспадарчай дзейнасці першабытных людзей - прысвойвальную і вытворчую, а таксама пералічваем адметнасці кожнага тыпу гаспадарання.

На кантрольна – карэкцыйным этапе ўрока, вяртаючыся да мэты, пастаўленай у яго пачатку, абмяркоўваю з вучнямі, ці дасягнута яна. Навучэнцы называюць самыя цікавыя і самыя цяжкія для іх заданні, выказваюцца пра пазнавальную каштоўнасць заняткаў.

На кожным этапе ўрока выкарыстоўваю разнастайныя спосабы дзейнасці вучняў. Так, ужо ў 5 класе я імкнуся дамагчы максімальнага эмацыйнага ўсплёску, бо з ім трывала звязаныя цікавасць і якасць засваення ведаў. Гэты прыём дазваляе лёгка ўвайсці ў кантакт з навучэнцамі, выклікаць іх цікавасць, ярка і вобразна паднесці вывучаемы матэрыял, што спрыяе яго засваенню. Здзіўленне – пачатковая фаза развіцця пазнавальнай цікавасці. Пастаяннае абнаўленне зместу вучэбнага матэрыялу, дзякуючы эфекту нечаканасці, выклікае ў вучняў здзіўленне, што, у сваю чаргу, выклікае станоўчыя эмоцыі. Вялікую актыўнасць і зацікаўленасць вучні праяўляюць падчас праблемных сітуацый, створаных пра дапамозе гульнявой дзейнасці [2, с. 48].

Пачынаючы вывучаць тэму “Старажытны Егіпет” у 5 класе, я выкарыстоўваю прыём праблемнай сітуацыі. Так выглядзе вандроўкі ў мінулае, на кожным прыпынку будзем браць неабходныя веды, якія выклікаюць здзіўленне і захапленне і пры гэтым у вычняў узнікалі новыя пытанні [6, с. 43].

Перад пачаткам вывучэння новага матэрыялу па тэме “Узнікненне ісламу і Арабскі халіфат” ставіцца праблемнае заданне. Чаму мала каму вядомыя арабы ў VII ст. вымусілі іншыя народы загаварыць пра сябе? (Дадатак 1).

Вывучаючы ў 6 класе тэму “Старажытнаруская дзяржава”, падрыхтоўваю праблемныя пытанні. Навучэнцы пры адказе абапіраюцца на веды, атрыманыя ў 5 класе. Напрыклад: як называецца арганізацыя жыцця грамадства, якая мае наступныя прыкметы: 1) правіцель, 2) законы, 3) тэрыторыя, 4) армія, 5) насельніцтва, 6) падаткі? (дзяржава)

На дошцы падрыхтавана наступнае заданне: уставіць прапушчаныя словы.

Дзяржава – гэта такая арганізацыя жыцця, пры якой існуе адзіная сістэма \_\_\_\_\_\_\_\_\_\_\_\_ людзьмі, якія пражываюць на адной \_\_\_\_\_\_\_\_\_\_\_; гэта сістэма ўключае \_\_\_\_\_\_\_\_\_\_\_\_, яго саветнікаў, чыноўнікаў, \_\_\_\_\_\_\_\_\_\_\_\_, а таксама розныя \_\_\_\_\_\_\_\_\_\_\_\_\_.

*Праблемны выклік:* Ці верыце вы, што Кіеўская Русь валодала ўсімі прыкметамі дзяржавы: вярхоўная ўлада, адзіная тэрыторыя, падпарадкаванне насельніцтва, сістэма збору падаткаў? (Дадатак 2).

Вельмі часта я ствараю праблемную сітуацыю на адзінкавым факце. У такім выпадку адказ на пытанне не выклікае шэраг іншых пытанняў, а таму не дае магчымасць вырашыць важныя ідэйныя і эстэтычныя задачы ўрока. У якасці галоўнай праблемы стаўлю пытанне: “Чаму Т.Касцюшкагерой двух народаў?” [4, с. 43].

Вельмі добрым метадычным падыходам лічу стварэнне праблемных сітуацый праз праблемныя задачы. Так, пры вывучэнні тэмы “Умацаванне Маскоўскага княства” прапаноўваю вызначыць: што абумовіла ўтварэнне цэнтралізаванай дзяржавы на Русі? Чаму менавіта Масква стала цэнтрам аб’яднання рускіх земляў? Якая роля ў гэтым працэсе належыла маскоўскім князям? Чаму невялікі горад Масква стаў сталіцай Расіі. Вучні робяць наступныя вывады: перасячэнне гандлёвых шляхоў, абарона з Захаду і Усходу, добрыя адносіны з Ардой, падтрымка царквы, Масква стала палітычным цэнтрам Русі [10, с. 8].

Метад праблемнага навучання ўключае часткова – пошукавы і даследчы метады, якія могуць спалучацца класічнымі: тлумачальна – ілюстрацыйным і рэпрадуктыўным. Пры выкарыстанні тэхналогіі праблемнага навучання дзейнасць навучэнцаў стымулюецца пастаноўкай пытання, якое павінна быць складаным, але пасільным для вучняў [9, с. 44].

На этапе замацаванне атрыманых ведаў, уменняў і навыкаў.

Выкарыстоўваю праблемныя заданні:

Скласці тонкія і тоўстыя пытанні.

Тонкія пытанні – патрабуюць адказу “так”, “не”, адно слова (па 3 пыт.)

 Тоўстыя пытанні – патрабуюць разгорнутага адказу (2 пыт.)

На этапе рэфлексіі адбываецца вяртанне да праблемнага пытання: Ці верыце вы, што Кіеўская Русь валодала ўсімі прыкметамі дзяржавы: вярхоўная ўлада, адзіная тэрыторыя, падпараткаванне насельніцтва, сістэма збору падаткаў? (Дадатак 2).

 Яшчэ больш актывізуецца працэс навучання, калі класу прапануецца параўнаць ацэнку розных крытыкаў аднаго і таго ж гістарычнага факта і выбраць адну, матываваць яе альбо даказаць, што супярэчнасці тут няма. Напрыклад, пры разглядзе падзей Кастрычніцкай рэвалюцыі ў 9 класе [8, с. 34].

У методыцы выкладання гісторыі прынята вылучаць некалькі тыпаў праблемных пытанняў, напрыклад, на аналіз тэарытычных палажэнняў, выказаных рознымі людзьмі з нагоды пэўнай падзеі.

У 5 класе можна звярнуцца да князя Уладзіміра Святаславіча. Ён пачаў праўленне з забойства свайго брата Яраполка. Жыццё яго было поўнае шматлікіх злачынстваў і грахоў. У летапісе гаворыцца, што ён меў 5 жонак, 800 наложніц, але ў памяці народнай ён застаўся як Уладзімір Чырвонае Сонейка, а хрысціянскай царквой кананізаваны [5, с. 38].

**2.3. Выніковасць і эфектыўнасць вопыту**

 Эфектыўнасць выкарыстання праблемнага навучання на розных этапах ўрока патрабуе ад вучня аналізаваць, параўноўваць, абагульняючы фактычны матэрыял, часта атрымліваць новую для сябе інфармацыю. Гэта і ёсць удасканаленне ведаў пры дапамозе раней засвоеных або новае прымяненне ранейшых ведаў, што магчыма толькі пры ўмове, калі вучань пастаўлены ў адпаведную сітуацыю. Кожны ўрок па тэхналогіі праблемнага навучання змяшчае нешта, што выклікае здзіўленне, захапленне ў дзяцей – адным словам, тое, што яны запомняць надоўга. Гэта можа быць цікавы факт, нечаканае адкрыццё, нестандартны падыход да ўжо вядомай інфармацыі.

На традыцыйным уроку настаўнік задае рэпрадуктыўныя пытанні: як, калі, хто? На ўроку па тэхналогіі праблемнага навучання ставяцца прадукцыйна – пазнавальныя пытанні: чаму, дакажыце, супастаўце, падумайце, у чым, сфармулюйце.

 Вопыт прымянення праблемнага навучання паказаў, што праблемныя пытанні і заданні патрабуюць ад вучняў не гатовых ведаў, а разважанняў і часцей за ўсё кароткіх па змесце адказаў. На такіх занятках у дыялог не баяцца ўступаць дзеці неактыўныя, непадрыхтаваныя да ўрока.

Выкарыстанне прыёмаў і метадаў праблемнага навучання прыносіць сваю карысць і выніковасць пры падрыхтоўцы да алімпіяды па гісторыі.

**Вынікі вучэбных дасягненняў у 6-9 класах**

(сярэдні балл)

|  |  |  |  |
| --- | --- | --- | --- |
| Клас | І чвэрць | ІІ чвэрць | ІІІ чвэрць |
| Г.Б. | С.Г. | Г.Б. | С.Г. | Г.Б. | С.Г. |
|  6 | 6.4 | 6.2 | 6.7 | 6.5 | 7.1 | 6.9 |
|  7 | 6.8 | 6.7 | 7.0 | 7.2 | 7.5 | 7.4 |
|  8 | 6.6 | 6.3 | 6.9 | 6.8 | 7.3 | 7.2 |
|  9 | 8.2 | 7.7 | 8.4 | 7.8 | 8.7 | 8.0 |

***3. Заключэнне***

У працэсе выкарыстання праблемнага навучання спалучаюцца розныя віды навучальнай дзейнасці: эўрыстычная, элементы даследчай, рэпрадуктыўная. Праблемны аналіз актывізуе інтэлектуальную дзейнасць вучня.

 Граматнае выкарыстанне праблемнага навучання стварае ўмовы для самарэалізацыі навучэнцаў, садзейнічае сацыяльнаму станаўленню асобы вучня, усебаковаму і гарманічнаму яе развіццю, задавальняе патрэбы ў самараскрыцці, самавыражэнні, выхаванню лепшых маральных якасцяў і далучэнню да агульначалавечых каштоўнасцяў.

Я прыйшоў да высновы, што на дадзеным этапе развіцця адукацыйнага працэсу, праблемнае навучанне проста неабходна, бо фарміруе гарманічна развітую асобу, здольную да высокага самааналізу, самаразвіцця і самакарэкцыі, лагічна думаць, знаходзіць рашэнні ў розных праблемных сітуацыях, сістэматызаваць і назапашваць веды.

Вырашэнне вучнемі праблемных сітуацый прыводзіць да таго, што ён не “пасуе” перад праблемамі, а імкнецца іх вырашыць, тым самым мы маем справу з творчай асобай заўсёды здольнай да пошуку.

У выніку прымянення праблемных метадаў значна актывізіравалася пазнаваўчая дзейнасць вучняў, павысілася іх матывацыя, а таксама выніковая работа. Праблемныя заняткі праводзяцца ў дыялогавым рэжыме, што фарміруе ў школьнікаў камунікатыўныя навыкі, садзейнічае засваенню пазіцый розных удзельнікаў працэсу камунікацый.

 Вядома, у рамках адной працы немагчыма паказаць усе магчымасці праблемнага навучання або тыпы такіх урокаў, падчас якіх фарміруецца ўменне вучыцца, якое выяўляецца ў набыцці вучнямі адпаведных спосабаў дзеяння, навыкаў. Але важна адзначыць, што дасягненне гэтага выніку адукацыйнага працэсу і становіцца асновай узнікнення і замацавання ў структуры асобы запатрабавання да вучэння, спазнання. Як часта мы сутыкаемся з нежаданнем школьнікаў вучыцца? Мы можам іх лаяць за ляноту, безадказнасць і пры гэтым не бачыць, што такая якасць – гэта вынік непаспяховасці вучня на нейкім этапе яго школьнага жыцця або па нейкім пэўным прадмеце. І калі пачынаеш шукаць прычыны, разумееш, што праблема не ў тым, што гэты вучань не хоча вучыцца, а ў тым, што ён не валодае тымі ці іншымі спосабамі навучальнай дзейнасці.

 Праведзеная мною работа была накіравана на абгрунтаванне вопыту і распрацоўку методыкі па фарміраванні развіцця пазнаваўчага інтарэсу вучняў на ўроках гісторыі. Вывучыўшы навукова-метадычную літаратуру і эфектыўны педагагічны вопыт па тэме прыйшоў да высновы: выкарыстанне метадаў і прыёмаў праблемнага навучання з’яўляецца сродкам развіцця інтарэсу вучняў.

Праверка эфектыўнасці мадэлі на практыцы паказала, што дадзеная работа дазваляе рэалізаваць працэс развіцця пазнаваўчага інтарэсу вучняў пры захаваненні наступных педагагічных умоў:

сістэмнасць выкарыстання праблемнага навучання на розных этапах урока;

цеснае ўзаемадзеянне з бацькамі па пытаннях сфарміраванасці мэтавага імкнення да набыцця новых ведаў;

улік асобасных, узроставых і псіхалагічных асаблівасцей вучняў.

Вынікам педагагічнага вопыту з выкарыстаннем апісанага падыходу неабходна лічыць з’яўленне ў кожным класе групы вучняў, якія якасна засвойваюць вучэбную праграму, актыўна ўдзельнічаюць у алімпіядах, конкурсах, даследчых работах, паказваюць высокі ўзровень падрыхтоўкі да выніковай атэстацыі і цэнтралізаванага тэсціравання. Пры гэтым увесь працэс ажыццяўляецца імі самастойна, упэўнена, мэтанакіравана і з высокай эфектыўнасцю дзеянняў на ўсіх этапах для атрымання якаснага выніку.

Рэкамендацыі:

Праблема павінна па-сапраўднаму хваляваць вучняў, рашэнне праблемы для іх вельмі важна.

Актывізіруецца пазнаваўчая дзейнасць вучняў, павышаецца іх матывацыя, а таксама выніковасць работы.

Дадзеная тэхналогія значна павышае інтарэс вучняў да гісторыі, уносіць разнастайнасць у вучэбна-выхаваўчы працэс.

З дадзенай тэмай я выступаў на школьных і раённых метадычных аб’яднаннях. Падрыхтавана да друку у Беларускім гістарычным часопісе распрацоўка урока па тэме “Сталыпінскія рэформы і іх ажыццяўленне на беларускіх землях”.

**Спіс літаратуры**

1. Варганаў, В.В. Актывізацыя пазнавальнай дзейнасці вучняў / В.В. Варганаў // Гісторыя і грамадазнаўства. – 2014. – №1. – С.10–22

2. Заневская, В.С. Развитие мыслительной деятельности учащихся с использованием проблемного метода обучения / В.С. Заневская // Беларус. гіст. часоп. – 2016.– №2. – С. 47-53

3. Ероховец, А.М. Использование приемов и заданий для развития у учащихся позноваетльного интереса к истории / А.М. Ероховец // Беларус. гіст. часоп. – 2015.– №5.– С. 44 – 51

4. Лазіцкі, В.Л. Арганізацыя вучэбна-пазнавальнай дзейнасці вучняў з выкарыстаннем табліц пры вывучэнні гісторыі Беларусі ў 6 класе / В.Л. Лазіцкі // Беларус. гіст. часоп. – 2014.– №9.– С. 42 –48

5. Карзюк, А.А. Праблемы метадаў і прыёмаў у педагагічнай навуцыі практыцы навучання гісторыі / А.А. Карзюк // Беларус. гіст. часоп.– 2015.– №3.– С. 40 –45

6. Корзюк, А.А. Использование технологии развития критического мышления на уроках истории: некоторые методические приемы / А.А. Корзюк // Беларус. гіст. часоп. – 2015. – №12. – С. 42 –50

7. Корзюк, А.А. Формирование устойчивого познавательного интереса у учащихся в процессе изучения истории / А.А. Корзюк // Беларус. гіст. часоп. – 2015. – №4 .– С. 44 –54

8. Краўчанка, В.В. Фарміраванне картаграфічных уменняў вучняў на ўроку гісторыі Беларусі ў 6 класе / В.В. Краўчанка // Беларус. гіст. часоп. – 2016. – №3. – С. 55–63

9. Некрашэвіч, Н.Ф. Візуалізацыя як сродак равіцця паняційнага мыслення вучняў на ўроках гісторыі Беларусі / Н.Ф. Некрашэвіч // Беларус. гіст. часоп. – 2018. – №12. – С. 42 –48

10. Стрыжакова, Г. Праблемнае навучанне ў дапамогу настаўніку / Г. Стрыжакова // Настаўніцкая газета. – 2019. – 26 сак. – С. 8.

**ДАДАТАК 1**

**Канспект урока гісторыі ў 6класе**

**Тэма: Узнікненне ісламу і Арабскі халіфат**

**Мэта:** арганізацыя дзейнасці школьнікаў на вывучэнне зараджэння араба-ісламскай цывілізацыі

Задачы асобаснага развіцця: *а) адукацыйныя:* вучні павінны выяўляць сувязь паміж прыродна-кліматычнымі ўмовамі Аравійскага паўвострава і ладам жыцця арабаў, вызначаць прычыны ўтварэння дзяржавы арабаў, знаходзіць гістарычныя ўмовы ўзнікнення ісламу, раскрываць прычыны ўтварэння Арабскага халіфата і яго распаду;

*б) развіваючыя:* садзейнічаць развіццю уменняў і навыкаў самастойнай работы і работы ў групах, фіксаваць вывучаны матэрыял, працаваць з гістарычнай картай і атрымліваць з яе пэўную інфармацыю, выдзяляць прычынна-выніковыя сувязі, параўноўваць, вылучаць галоўнае і другараднае;

*в) выхаваўчыя:* ствараць умовы для інтэлектуальнага развіцця школьнікаў на аснове таварыства, павагі, дысцыпліны, садзейнічаць выхаванню ў вучняў паважлівага стаўлення да розных рэлігій і народаў.

Забеспячэнне ўрока: Гісторыя сярэдніх вякоў: V—XIII стст.: вучэбны дапаможнік для 6-га кл. агульнаадукац. устаноў з беларус. мовай навучання / Пад рэд. В.А.Фядосіка. Мн., 2009; карта "Арабы ў VII—XI стст."; атласы “Гісторыя сярэдніх вякоў" (6 клас).

Тып урока — вывучэнне новага матэрыялу

**Тэхналогія** праблемнага навучання

Новыя паняцці: арабы-бедуіны, аазіс, іслам, мусульмане, Алах, халіф.

Асоба: Мухамед

Даты: 622 г., 630 г., к. IX ст.

План урока (запісаны на дошцы)

Ход урока

1. Арыентыровачна – матывацыйны этап.
	1. Арганізацыйны момант

 Метад “Прывітанне” (вучні становяцца ў кружок і вітаюцца па чарзе пад усходнюю музыку: на розных мовах, паклонамі, абнімкамі і г.д.)

* 1. Актуалізацыя апорных ведаў і суб’ектыўнага вопыту вучняў.

Перш чым пачнём вывучэнне новай тэмы, прапаную вам разгадаць крыжаванку

 2. Б

 У 3. А

 Д З 4. І

 1. Х Р Ы С Ц І Я Н С Т В А

 З Я У

 М С

1.Пануючая рэлігія ў Візантыі (хрысціянства)

2.Сусветная рэлігія, зарадзілася ў Індыі (будызм)

3.Тэрыторыя, дзе размяшчаліся ў Старажытнасці Месапатамія, Асірыя, Вавілонія, Фінікія і інш. (Азія

4.Імя Хрыста (Ісус)

1.3. Вызначэнне тэмы і пастаноўка мэты ўрока.

Вучням задаюцца пытанні:

1.Матывы якіх народаў вы пачулі ў музыцы?

2.Якія народы Усходу ведаеце?

3.Ці можна арабаў аднесці да ўсходніх народаў?

Потым настаўнік называе новую тэму і прапануе вучням сфармуляваць задачы ўрока

ІV. Пастаноўка праблемнага задання

Чаму мала каму вядомыя арабы ў VII ст. вымусілі іншыя народы загаварыць пра сябе?

1. **Аперацыйна – пазнавальны этап.**

Клас дзеліцца на пяць груп. Вучні атрымоўваюць лісты апорнага канспекта з пытаннямі да матэрыялу ўрока. Настаўнік прапаноўвае ім пад час групавой работы адказаць на 1-5 пытанні свайго блока.

 Прадстаўнік групы знаёміць клас з вынікамі сваёй работы, вучні іншых груп занатоўваюць у апорным канспекце патрэбную інфармацыю. Па ходу азнаямлення з інфармацыяй кожнай групы, настаўнік паказвае на карце названыя аб’екты. У выніку работы ў кожнага вучня павінен быць запоўнены ўвесь ліст апорнага канспекта.

 Запаўненне апорнага канспекту *І. Прыродныя ўмовы і насельніцтва Аравійскага паўвострава. Запоўніце пропускі*

1.Арабы здаўна жылі на *Аравійскім паўвостраве*

2.Большую частку паўвострава займаюць *пустыні і стэпы,* дажджоў выпадае вельмі *мала*

3.Насельніцтва Аравійскага паўвострава – качэўныя *арабы-бедуіны*, якія разводзілі *вярблюдаў і авечак*

4.Сустракаліся на паўвостраве месцы, дзе была вада і білі крыніцы – *аазісы*

5.Жыхары аазісаў займаліся *земляробствам*

*ІІ.Арабы напярэдадні аб’яднання ў адзіную дзяржаву*

*Запоўніце пропускі*

1.У с. І тыс. арабы жылі ва ўмовах *першабытнаабшчыннага* ладу

2.Арабы былі *язычнікамі*

3.Праз Аравійскі паўвостраў праходзілі важныя гандлёвыя шляхі, дзе і ўзнік горад *Мекка*

4.Бедуіны вялі частыя *войны*5.Узнікненне *маёмаснай* няроўнасці, *супярэчнасці* паміж знаццю і простымі арабамі, неабходнасць адпору *знешнім* ворагам, імкненне да *захопу* суседніх багатых краін прывяло да аб’яднання арабаў ў адзіную дзяржаву

**Фізкультхвілінка.** Пад матывы ўсходняй музыкі вучням прапануецца заплюшчыць вочы і ўявіць сябе жыхарамі Аравійскага паўвострава, а потым паказаць рухамі іх галоўныя заняткі

*ІІІ.Узнікненне ісламу і аб’яднанне арабаў*

*Запоўніце пропускі*

1.Вялікую ролю ў стварэнні арабскай дзяржавы адыграла новая рэлігія – *іслам*

2.Тых, хто прымаў іслам, называлі *мусульманамі,* а заснавальнікам ісламу быў *Мухамед*

3.Адзіны бог мусульман – *Алах*

4.Перасяленне Мухамеда з Меккі ў Медыну ў *622 г.* абвешчана першым годам мусульманскай эры

5.У *630 г.* Мухамед захапіў Мекку, і так пазней была створана адзіная дзяржава арабаў

**Работа з дадатковым матэрыялам**

*Настаўнік чытае тэкст па абзацах, а вучні называюць рысы характару Мухамеда*

1. У племені Бану Саад, куды на выхаванне яшчэ ў дзяцінстве быў адданы Мухамед, верылі ў існаванне ўсемагутных джынаў і гулей. Гэта былі духі мужчынскага і жаночага полу. Народная фантазія ўяўляла іх у выглядзе чалавекападобных істот, нярэдка вялікіх, хітрых, злосных і пачварных зладзеяў, здольных здзейсніць любое зло. Апавяданні пра джынаў і гулей, у існаванні якіх былі перакананы ўсе дарослыя, безумоўна, павінны былі зрабіць вялікае ўражанне на надзеленае фантазіяй дзіця. Мухамед да канца сваіх дзён баяўся цемнаты і, заходзячы ў цёмны пакой, спяшаўся запаліць святло. *(Уражлівасць, баязлівасць)*

2. Рэлігійныя абрады, сведкам якіх быў Мухамед, не маглі сваім аўтарытэтам задушыць свядомасць дзіцяці, бо яны былі вельмі разнастайныя і індывідуальныя. Блізкае знаёмства з Каабай прабудзіла ў Мухамеда раннюю цікавасць да рэлігійнага жыцця, але не змагло прывіць такую сістэму ўяўленняў, якая б выключала імкненне да пошуку новай рэлігіі. (*Цікаўнасць, інтарэс да рэлігіі)*

3. Абу Таліб свае абавязкі апекуна 8-гадовага Мухамеда, які даводзіўся яму пляменнікам, выконваў вельмі добрасумленна. Канешне, і гаворкі не магло быць пра тое, каб вучыць Мухамеда чытаць і пісаць, бо тады навучанне каштавала дорага, а грамату вывучалі толькі тыя, каму яна магла абавязкова спатрэбіцца ў будучым, у асноўным заможныя людзі. *(Непісьменнасць)*

4. Удзел у гандлёвых паездках дазволіў Мухамеду паступова навучыцца ўсім тонкасцям гандлю: уменню працаваць з таварамі, карыстацца вагамі, замяраць тавары, пакаваць, захоўваць, адрозніваць іх па якасці і каштоўнасці. Дзеці і падлеткі не былі ізаляваны ад дарослых. Прытрымліваючыся неабходных звычаяў, праяўляючы сціпласць і павагу да старэйшых, Мухамед мог прысутнічаць і пры абмеркаванні важных грамадскіх спраў, і пры спрэчках на рэлігійныя і маральныя тэмы, і слухаць паданні пра мінулае, расказы пра падарожжы, здарэнні ў далёкіх краінах, пра звычаі розных плямён і народаў. *(Дасціпнасць, уважлівасць да справы, сціпласць, павага да старэйшых)*

Асабліва падабалася Мухамеду чысціня. Ужо ў маладосці ён вызначаўся надзвычайнай ахайнасцю — апранаўся чыста, сам акуратна зашываў сваё адзенне. Яго доўгія каштанавыя валасы, якія звісалі на плечы, былі заўсёды акуратна зачасаны, таксама як і яго маладая кучаравая бародка і густыя вусы. *(Акуратнасць)*

5. Мухамед заўсёды быў перакананы, што чалавек павінен імкнуцца гаварыць праўду і толькі праўду, як бы гэта ні было цяжка. Гаварыць праўду азначала не толькі не ўтойваць сваіх учынкаў, што параўнальна лёгка, але і не ўтойваць сваіх патаемных намераў і нікому не бачных рухаў душы. *(Праўдзівасць)*

*ІV.Заваяванні арабаў. Запоўніце пропускі*

1.Пасля смерці Мухамеда арабскай дзяржавай правілі *халіфы,* таму дзяржаву арабаў назвалі *халіфатам*

2.Арабы спачатку хацелі заваяваць *Іран і Візантыю,* а потым астатнюю Азію

3.У п.8 ст.арабы ўварваліся ў *Еўропу*

4.На працягу 7-8 стст. утварылася вялізная дзяржава арабаў – *Арабскі халіфат*

5.Сталіцай дзяржавы быў спачатку *Дамаск,* а потым *Багдад*

**Работа з дадатковым матэрыялам**

*Настаўнік чытае тэкст і прапануе вучням адказаць на пытанні:* ці вялікая ахова ў халіфа? Чаму яго ахоўвалі?

**Картэж** халіфа. 3-за павароту выбеглі некалькі дзясяткаў нізкарослых рухавых рабоў. За імклівасць рухаў, хуткасць і цярплівасць іх празывалі мурашкамі. Арэхавымі дубцамі рабы разагналі разяваў. Месца для праезду картэжу стала свабодным.

Ужо чуваць галасы вяшчальнікаў:.

- Дарогу эміру прававерных!..

Пасля вяшчальнікаў выступалі сцяганосцы і носьбіты эмблем халіфа, за імі ішлі целаахоўнікі; рады ў наёмнікаў роўныя, шаблі аголеныя, іх на-точаныя лёзы блішчаць на сонцы. Следам, трымаючы напагатове лукі са стрэламі, укладзенымі на цецівы, рухаліся лучнікі.

За імі, крыху адступіўшы, рухаецца світа. Замыкае шэсце атрад ваяроў і нізкарослыя рабы з дубцамі.

*V****.Росквіт Арабскага халіфата і яго распад***

*Запоўніце пропускі*

1.Асноўным заняткам жыхароў халіфата з’яўлялася *земляробства*; стварэнне адзінай дзяржавы спрыяла развіццю *рамяства і гандлю*

2. Свайго найвышэйшага росквіту халіфат дасягнуў у *9 ст.*

3.Моц халіфата падарвалі *паўстанні* пакораных народаў

4.Галоўную ролю ў распадзе халіфата адыграла ўзмацненне *правіцеляў* асобных правінцый, якія не жадалі падпарадкоўвацца халіфу

5.Пасля распаду халіфата у самастойных дзяржавах асноўнай мовай заставалася *арабская,* а рэлігіяй – *іслам*

**Работа з дадатковым матэрыялам**

*Настаўнік чытае тэкст і прапануе вучням адказаць на пытанне:* чаму з усіх заняткаў асабліва цаніўся гандаль?

Арабскія купцы ведалі амаль усе рынкі ад Кітая да Еўропы. Але і шумныя арабскія базары прыцягвалі да сябе купцоў з блізкіх краін. Таму што на арабскіх рынках можна было купіць і прадаць усё што хочаш. 3 далёкага Кітая сюды прывозілі шоўк, чай, адмыслова зробленыя прадметы паўсядзённага жыцця. Індыйскія купцы прадавалі незвычайныя багатыя ювелірныя вырабы з золата і каштоўных камянёў. Арабскія гандляры горда прапаноўвалі выдатную зброю з самай моцнай сталі і прыгожых і хуткіх арабскіх скакуноў. Іранскія майстры рабілі дзіўныя вырабы з рознакаляровага шкла. 3 усяго свету звозіліся прадметы раскошы, зробленыя самымі ўмелымі рамеснікамі. Ад багацця рознакаляровых дываноў проста разбягаліся вочы. Можна было выбраць любую тканіну па густу.

3. Рэфлексійна – ацэначны этап.

а) запаўненне контурнай карты;

б) Што больш усяго захапіла ці заінтрыгавала ў гісторыі Арабскага халіфата.

Метад “Алфавіт” (на дошцы ў слупок напісаны алфавіт, і вучні запісваюць насупраць любой літары эмоцыі, атрыманыя на ўроку)

**4.Этап інфармавання пра дамашняе заданне.**

Абавязковае: прачытаць параграф 23, адказаць на п. 2-3;

па выбару: падрыхтаваць паведамленне “Каран – свяшчэнная кніга мусульман”

**ДАДАТАК 2**

**Канспект урока гісторыі у 6 класе**

**Тэма “Утварэнне Старажытнарускай дзяржавы і яе першыя кіраўнікі**”.

**Мэта ўрока:** плануецца, што ў выніку вывучэння тэмы вучні будуць ведаць прычыны утварэння старажытнарускай дяржавы, дзейнасць першых яе кіраўнікоў.

**Задачы:**

Адукацыйная - садзейнічаць вызначэнню фактаў, якія падцвярджаюць з’яўленне дзяржавы ва ўсходніх славян у IX ст.; фарміраваць уяўленні аб дзейнасці першых кіеўскіх князёў, асноўных накірунках іх унутранай і знешняй палітыкі;

Развіваючыя - садзейнічаць далейшаму развіццю ўменняў і навыкаў самастойнай работы з тэкстам, контурнай картай, умення працаваць у групах, фарміраваць камунікатыўныя навыкі, мысленне;

Выхаваўчая - выхоўванне патрыятызму, павагі да гісторыі і традыцый нашай Радзімы, калектывізму.

**Тып урока:** выкладанне новага матэрыялу.

Тэхналогія праблемнага навучання

**Забеспячэнне ўрока:** Гісторыя сярэдніх вякоў: вучэб. дапам. для 6-га кл. агульнаадукац. устаноў з бел. мовай навучання пад рэд. В.А. Фядосіка, карта атласа “Старажытная Русь ў ІХ-ХІ ст.ст.”

План урока

 І.Арганізацыйна – матывацыйны этап.

 ІІ.Вывучэнне новага матэрыялу

 1.Усходнія славяне і іх суседзі. Ля вытокаў дзяржавы.

 2.Першыя кіеўскія князі. Прыняцце хрысціянства.

 3. Росквіт Кіеўскай Русі.

 4. Рэфлексійна-ацэначны этап.

 5. Этап інфармавання пра дамашняе заданне

**Ход урока.**

**І.Арганізацыйна – матывацыйны этап.**

 1.Абапіраючыся на веды, атрыманыя ў 5 класе, скажыце: як называецца арганізацыя жыцця грамадства, якая мае наступныя прыкметы: 1) правіцель, 2) законы, 3) тэрыторыя, 4) армія, 5) насельніцтва, 6) падаткі? (дзяржава)

2.Работа з дошкай – уставіць прапушчаныя словы.

Дзяржава – гэта такая арганізацыя жыцця, пры якой існуе адзіная сістэма \_\_\_\_\_\_\_\_\_\_\_\_ людзьмі, якія пражываюць на адной \_\_\_\_\_\_\_\_\_\_\_; гэта сістэма ўключае \_\_\_\_\_\_\_\_\_\_\_\_, яго саветнікаў, чыноўнікаў, \_\_\_\_\_\_\_\_\_\_\_\_, а таксама розныя \_\_\_\_\_\_\_\_\_\_\_\_\_.

*Праблемны выклік:* Ці верыце вы, што Кіеўская Русь валодала ўсімі прыкметамі дзяржавы: вярхоўная ўлада, адзіная тэрыторыя, падпараткаванне насельніцтва, сістэма збору падаткаў?

**ІІ.Вывучэнне новага матэрыялу**

*Каля 1113 г. – “Аповесць мінулых гадоў” Нестара*

Клас падзелены на тры групы.

 1 Усходнія славяне і іх суседзі. Самастойная работа ў групах.

Прачытаць 1-ы пункт.

 Вызначыць, якія ўсходнеславянскія плямёны існавалі. Адзначыць іх на контурнай карце (с. 7), атлас (с. 20). Паказаць на карце.

Знайсці памылкі ў тэксце.

У “Аповесці мінулых гадоў” упамінаюцца 5 усходнеславянскіх “плямёнаў”, якія рассяліліся на абсяжных прасторах Азіі. “Плямёнамі” гэтыя вялікія супольнасці людзей называе сам Нестар. У Азіі славяне сутыкнуліся з вялікай колькасцю мясцовых народаў. Толькі адзін Нестар называе больш як 20 балцкіх і фіна-угорскіх народаў. Славяне прынеслі ім массавыя знішчэнні, разбурэнні, грабяжы. Частка славян увайшла ў склад Старажытнарускай дзяржавы. Іншыя плацілі даніну Русі, а затым набылі самастойнасць або апынуліся ў складзе іншых дзяржаў.

1. Ля вытокаў старажытнарускай дзяржаўнасці.

Калектыўная работа з тэкстам падручніка (с. 90-91).

Вызначце, на якой картасхеме правільна прадстаўлены маршрут гандлёвага шляху “з варагаў у грэкі”. Для адказу выкарыстайце матэрыял гістарычнай даведкі “Шлях “з вараг у грэкі” (с. 93) (рабочы сшытак – зад. 4 с. 57)

Рурык. Аскольд і Дзір. Расказ

Відэа фізкультхвілінка.

Алег – стваральнік Старажытнарускай дзяржавы. Характарыстыка.

Работа з датай.

*882 г. – заснаванне Старажытнарускай дзяржавы або Кіеўскай Русі.*

**ІІІ Замацаванне атрыманых ведаў, уменняў і навыкаў.**

Праблемныя заданні:

Скласці тонкія і тоўстыя пытанні.

1-2 гр. Тонкія пытанні – патрабуюць адказу “так”, “не”, адно слова (па 3 пыт.)

3 гр. Тоўстыя пытанні – патрабуюць разгорнутага адказу (2 пыт.)

**IV** . **Рэфлексійна-ацэначны этап.**

 Вяртанне да праблемнага пытання: Ці верыце вы, што Кіеўская Русь валодала ўсімі прыкметамі дзяржавы: вярхоўная ўлада, адзіная тэрыторыя, падпараткаванне насельніцтва, сістэма збору падаткаў?

**V. Этап інфармавання пра дамашняе заданне**

Прачытаць §18, скласці сінквэйн з паняццямі: палюддзе, варагі (на выбар)